Diari Oficial de la Generalitat Valenciana


Sumari del DOGV 6912, del 28-11-2012 (2012/10133)

RESOLUCIÓ de 16 de novembre de 2012, de la presidenta de l'Agència Valenciana del Turisme, relativa als convenis per a la compensació financera corresponents a l'exercici 2010.
--------------------------------------------------------------------------------------------------------------------------------------------------------------------------------

### Dades del document

Número de DOGV
:   6912

Data del DOGV
:   28-11-2012

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2012/10477


Data del document
:   16-11-2012

Organisme emissor
:   Agència Valenciana del Turisme

Tipus de document
:   Resolució

Anàlisi jurídica

 Descriptors 

:   * Agència Valenciana del Turisme
    * ajuda pública

RESOLUCIÓ de 16 de novembre de 2012, de la presidenta de l'Agència Valenciana del Turisme, relativa als convenis per a la compensació financera corresponents a l'exercici 2010. [2012/10466]  
El Decret 71/2000, de 22 de maig, del Consell, va aprovar el Reglament regulador dels distints tipus de convenis previstos en la Llei 3/1998, de 21 de maig, de Turisme de la Comunitat Valenciana.  
Durant el passat any 2011 els municipis declarats turístics, amb caràcter definitiu, van poder sol·licitar la subscripció del conveni per a la compensació financera, a l'efecte de compensar els costos extraordinaris addicionals generats per la seua orientació turística durant l'any 2010.  
Després de la tramitació de la documentació aportada i l'aplicació d'indicadors mínims, segons la Resolució de 5 de maig de 2011, de la consellera de Turisme i presidenta de l'Agència Valenciana del Turisme, es van subscriure els corresponents convenis entre l'Agència Valenciana del Turisme i els municipis que finalment havien obtingut un component addicional compensable, que figuren en l'annex a la present resolució.  
  
El mencionat decret disposa, en l'article 7, que la Llei de Pressupostos per a l'exercici següent al de la subscripció dels convenis fixarà el percentatge a aplicar sobre la quantia del component addicional establit en els convenis subscrits amb els diferents municipis, per a la seua compensació financera.  
En compliment del que s'ha exposat anteriorment, la Llei 10/2011, de 27 de desembre, de Pressupostos de la Generalitat per a l'exercici 2012, en la disposició addicional quinta, determina que el percentatge que s'ha d'aplicar sobre la quantia del component addicional dels convenis per a la compensació financera previstos en la Llei 3/1998, de 21 maig, de Turisme, de la Comunitat Valenciana, i subscrits amb els municipis turístics per a compensar gastos corresponents a l'exercici 2010, serà el que resulte de dividir la dotació pressupostària consignada a este efecte en la present llei entre la suma dels components addicionals que figuren en els dits convenis, multiplicat per cent.  
D'altra banda, mitjançant la Resolució de 3 d'abril de 2012, de la presidenta de l'Agència Valenciana del Turisme (DOCV 6766, 03.05.2012), es va donar publicitat a l'import màxim destinat a les ajudes dirigides a entitats locals de la Comunitat Valenciana a través de la subscripció dels convenis per a la compensació financera dels gastos de l'exercici 2010.  
En última instància, l'article 8.4 del mencionat Decret 71/2000 indica, així mateix, que, aprovada la Llei de Pressupostos per a l'exercici següent al de la subscripció dels convenis i d'acord amb les disponibilitats pressupostàries, el president executiu de l'Agència Valenciana del Turisme resoldrà sobre la quantia de la compensació corresponent a cada un dels municipis turístics.  
L'actual crisi econòmica ha donat lloc a un important increment del dèficit públic que ha obligat a adoptar mesures dràstiques i urgents per a contindre'l i reduir-lo. Així, en virtut dels acords del Consell, de dates 27 d'abril i 6 de juliol de 2012, es van establir una sèrie de mesures destinades a assegurar els objectius de contenció del gasto públic que han determinat que resulte inviable l'assumpció de nous compromisos de gasto.  
En conseqüència del que s'ha exposat anteriorment, resolc:  
  
Primer  
No havent-hi consignació en el pressupost 2012 de l'Agència Valenciana del Turisme per a això, no és procedent aplicar un percentatge de finançament al component addicional fixat en els convenis per a la compensació financera dels gastos suportats pels ajuntaments durant l'exercici econòmic 2010, de manera que estos queden sense efecte, pels motius que s'al·ludixen en els antecedents a la present resolució.  
  
Segon  
Amb independència de la publicació en el Diari Oficial de la Comunitat Valenciana, cal notificar la present resolució a cada un dels municipis turístics de la Comunitat Valenciana que figuren en l'annex a la present resolució.  
Contra esta resolució, que posa fi a la via administrativa, podrà interposar-se un recurs contenciós administratiu davant dels jutjats contenciosos administratius de València, dins del termini de dos mesos comptats des de l'endemà de ser publicada i, potestativament, podrà interposar-se un recurs de reposició davant de la presidenta de l'Agència Valenciana del Turisme, en el termini d'un mes, a comptar de l'endemà de ser publicada. Tot això de conformitat amb el que establixen els articles 107, 109, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
  
València, 16 de novembre de 2012.- La presidenta de l'Agència Valenciana del Turisme: Lola Johnson Sastre  
  
  
Annex  
  
Compensació financera exercici 2010  
  
Municipi  
Aín  
Alacant  
Albaida  
Alboraya  
Alcalà de Xivert  
Alcalalí  
Alcoi  
Alcudia de Veo  
Alfàs del Pi, l'  
Alfauir  
Almenara  
Almoradí  
Altea  
Anna  
Antella  
Aras de los Olmos  
Ayora  
Banyeres de Mariola  
Bellreguard  
Benicàssim  
Benidorm  
Benisanó  
Benissa  
Bétera  
Biar  
Bicorp  
Bocairent  
Borriana/Burriana  
Cabanes  
Callosa de Segura  
Callosa d'En Sarrià  
Calp  
Campello, el  
Canet d'En Berenguer  
Carcaixent  
Castalla  
Castellnovo  
Caudiel  
Chelva  
Chiva  
Cinctorres  
Cocentaina  
Cullera  
Dénia  
Elda  
Elx  
Enguera  
Finestrat  
Gandia  
Gata de Gorgos  
Gátova  
Geldo  
Guardamar del Segura  
Jarafuel  
Jérica  
Llíria  
Manises  
Miramar  
Moncofa  
Monforte del Cid  
Montesa  
Morella  
Muro de Alcoy  
Náquera  
Navajas  
Novelda  
Nules  
Olocau  
Onda  
Onil  
Ontinyent  
Orihuela  
Orpesa  
Parcent  
Paterna  
Peníscola  
Petrer  
Pilar de la Horadada  
Piles  
Planes  
Pobla de Farnals, la  
Poble Nou de Benitatxell, el  
Poblets, Els  
Polop  
Potríes  
Puçol  
Puig de Santa Maria, el  
Quesa  
Requena  
Riba-roja de Túria  
Rojales  
Rótova  
Sagunt  
San Fulgencio  
Sant Mateu  
Santa Pola  
Segorbe  
Serra  
Silla  
Simat de la Valldigna  
Soneja  
Sot de Chera  
Sot de Ferrer  
Sueca  
Sumacàrcer  
Tavernes de la Valldigna  
Teresa  
Teulada  
Tibi  
Titaguas  
Torrevieja  
Traiguera  
Utiel  
Valencia  
Vallada  
Vall d'Uixó, la   
Venta del Moro  
Vilafamés  
Vilafranca  
Vila Joiosa, la  
Villahermosa del Río  
Villargordo del Cabriel  
Villena  
Vinaròs  
Vistabella del Maestrazgo  
Xàbia  
Xaló  
Xeraco  
Xilxes